পিএসএ আইনে গ্রেফতার জম্মু-কাশ্মীরের আপ বিধায়ক

ওয়েবডেস্ক- পিএসএ (PSA) বা জন নিরাপত্তা আইনে গ্রেফতার জম্মু কাশ্মীরের (Jammu Kashmir) ডোডার (Doda) আপ বিধায়ক (AAP MLA) মেহরাজ মালিক (Mehraj Malik) গ্রেফতার। তার বিরুদ্ধে জনশৃঙ্খলা বিঘ্নিত করার অভিযোগ আনা হয়েছে। এই প্রথম কোনও বিধায়ককে পিএসএ আইনে গ্রেফতার করা হল। ডোডার সরকারি কর্মীরা মালিকের বিরুদ্ধে বিক্ষোভ দেখায়। এর পর তাঁকে গ্রেফতার করে পুলিশ।

২০২৪ সালে জম্মু কাশ্মীর বিধানসভার ডোডা আসন থেকে জয়ী হন আপের মেহরাজ মালিক। মালিকের বিরুদ্ধে সরকারি কর্মীদের গালিগালাজ করা, ত্রাণে কাছে বাধা দেওয়ার অভিযোগ উঠেছে। এমনকি ডোডা জেলায় যুব সমাজকে উসকানি দেওয়ার অভিযোগ উঠেছে। একাধিক কারণ সামনে আসার পরেই জন নিরাপত্তা আইনে মেঘরাজ মালিককে গ্রেফতার করা হয়। ডোডার সরকারি কর্মীদের আরও তাঁদের অভিযোগ আপ বিধায়ক ডোডার ডেপুটি কমিশনার হরবিন্দর সিংয়ের বিরুদ্ধে অশ্লীল ভাষা ব্যবহার করেছেন। এই ঘটনার জেরে হরবিন্দর সিংয়ের নির্দেশেই গ্রেফতার করা হয় বিধায়ককে। মেহরাজ মালিকের বিরুদ্ধে ১৮টি অভিযোগ দায়ের হয়েছে।

আরও পড়ুন- উপরাষ্ট্রপতি নির্বাচনে ভোট দেবে না বিজেডি ও বিআরএস

উল্লেখ্য, পিএসএ আইন হল জন নিরাপত্তা আইন। কোনও অঞ্চলের শাসন ব্যবস্থা বিঘ্নিত হলে এই আইনে ব্যবস্থা নেওয়া হয়। জম্মু ও কাশ্মীরের প্রশাসনিক পরিস্থিতি নিয়ন্ত্রণে ব্যবহৃত এই আইনের আওতায় বিনা অভিযোগে বা বিচারে দুই বছর পর্যন্ত আটকে রাখার অনুমতি দেওয়া আছে। ফলে আপ বিধায়কের জেলবন্দি হওয়া প্রায় নিশ্চিত।

মেহরাজ মালিকের বিরুদ্ধে এই ধরনের বিতর্কিত মন্তব্য নতুন নয়। এর অ্যাগেও হিন্দুদের নিয়ে বিতর্কিত মন্তব্য করে বিজেপি বিধায়কদের সঙ্গে সংঘর্ষে জড়ান তিনি।

দেখুন আরও খবর-